Germaanish

She fer jeh ny çhengaghyn Germaanagh Germaanish (; ). She çhengey Ghermaanagh Heear ee, gollrish Baarle, Ollanish, as Affrickaanish. She fer jeh ny çhengaghyn smoo loayrit 'sy theihll t'ayn as t'ee coontit myr y chied çhengey ghooghyssagh 'syn Unnaneys Oarpagh. Ta ny smoo na 120 millioon loayrtee eck as t'ee loayrit liorish mysh 80 millioon loayrtee neu-ghooghyssagh. Ta Germaanish chadjinit goll er ynsaghey ayns scoillyn, ollooscoillyn as Undinyssyn Goethe feie yn chruinney.

Haink y chooid smoo jeh ny fockleyn ayns Germaanish woish Shenn Ghermaanish as yn lught çhengagh Injey-Oarpagh. Neeshtagh ta focklyn ayn voish Ladjyn as Ghreagish, as fir elley voish Frangish as Baarle.

Ta Germaanish goll er screeu 'syn abbyrlhit Ladjynagh.  Chammah's ny 26 lettyryn cadjin, ta tree breeocklyn ayn as Umlautyn orroo (Ä/ä, Ö/ö, and Ü/ü) as y lettyr ß.

Reamys y Ghermaanish

Ta boodeeyssyn dy Ghermaanisheyryn ry-gheddyn ayns eear-choloin Germaanagh ny Nameeb, steat ren geddyn magh e neuchrogheydys veih'n Affrick Yiass 'sy vlein 1990, myrane lesh ayns king jurnaa arraghey magh Germaanagh gys ny Steatyn Unnaneysit, y Chanadey, Meksico, y Phobblaght Ghominicagh, y Vrasseel, yn Argenteen, y Pharaguay, yn Ooraguay, y Çhillee, y Pheroo, y Veneswaaley (raad hie yn abbyrt Alemán Coloniero er ny lhiassaghey), yn Affrick Yiass, as yn Austrail. 'Sy Nameeb ta undinyssyn ynsee Germaanish freillt ec Germaanee ny Nameeb.

Rere Global Reach (2004), ta 6.9% jeh pobbyl yn eddyr-voggyl ny Ghermaanisheyryn.Global Statistics, Global Reach.Internet Languages, NVTC. Rere Netz-tipp (2002), ta 7.7% jeh duillagyn yn eddyr-voggyl screeuit 'sy Ghermaanish, as rere shen t'ee ny nah hengey smoo lurg y Vaarle ayns possan ny çhengaghyn Oarpagh. Myrane lesh shen, t'ad gra dy vel 12% jeh ymmydeyryn Google goaill ynnyd jeh'n eddyr-oaie Germaanish.

 Çheer Lught ny Germaanisheyryn (çheumooie jeh'n Oarpey)Handwörterbuch des politischen Systems der Bundesrepublik ('sy Ghermaanish). Cha nel y farrane cur agh "seyraanee eebyrtagh ny Germaan" er son ny Nameeb as ny h-Affrick Yiass!   5,000,000   3,000,000   1,400,000   450,000 – 620,000   200,000   110,000   75,000 (seyraanee eebyrtagh ny Germaan ny lomarcan)   40,000   30,000 – 40,000   37,500   30,000 (seyraanee eebyrtagh ny Germaan ny lomarcan)   10,000   50,000

Yn Oarpey

Er y chooid smoo, ta'n Ghermaanish goll er loayrt 'sy Ghermaan (raad t'ee myr y phreeu-hengey ec 95% jeh mooinjer y çheer), 'syn Austeyr (89%), 'syn Elveeish (65%), as ec y chooid smoo jeh pobbyl Lucsemburg, as Liechtenstein.

Ta boodeeyssyn Germaanisheyryn Oarpagh ry-gheddyn 'syn Iddaal Hwoaie (ayns Tirol Yiass as ayns baljaghtyn ennagh ayns queiggaghyn elley), ayns Cantoonyn Hiar ny Belg, ayns ardjyn Frangagh ny h-Alsaash as Lorraine, as ayns baljyn beggey joarree yn eear-choontae Jylland Yiass 'sy Danvarg.

Ta boodeeyssyn Germaanisheyryn ry-gheddyn 'sy Phobblaght Çheck, 'sy Clovack, 'syn Ungaar, 'sy Pholynn, 'sy Romaan, 'sy Terb, 'sy Roosh as 'sy Chassaghstaan. Haghyr jee-chlannaghey 'sy chooid smoo jeh ny boodeeyssyn shen lurg ruightaghyn ny Germaanee lurg y Nah Chaggey Mooar as ayns ny 1980yn as ny 1990yn as mooarane dy Ghermaanee garraghey gys y Ghermaan.

 Sambyl 
 Focklyn Germaanish 
einsunzweidaadreitreeneindyn, fockle jiooldaghichmeeduooerehsieeeeseh/eewirshinihrshiusieadDeutschlandY Ghermaan

 Bannaghtyn as ve cooyrtoil 

Guten MorgenMoghrey mieGuten AbendFastyr mieHalloHello ayns BaarleWie geht's?Kys t'ou?BitteMy sailtDanke schönGura mie (mooar) aydAuf WiedersehenSlane lhiatIch heiße ...Ta'n ennym orrym ...

 Imraaghyn 

Ronney:Çhengaghyn Germaanagh
Ronney:Çhengaghyn y Ghermaan
Ronney:Çhengaghyn yn Elveeish
Ronney:Çhengaghyn yn Austeyr
Ronney:Çhengaghyn y Velg
Ronney:Çhengaghyn y Vrasseel
Ronney:Çhengaghyn y Danvarg
Ronney:Çhengaghyn y Rank
Ronney:Çhengaghyn yn Ungaar
Ronney:Çhengaghyn yn Iddaal
Ronney:Çhengaghyn Liechtenstein
Ronney:Çhengaghyn Lucsemburg
Ronney:Çhengaghyn y Nameeb
Ronney:Çhengaghyn y Romaan